wickkiey/tamil-wikipedia-markdown huggingface dataset:
# இலந்தனம்(III) அயோடேட்டு



**இலந்தனம்(III) அயோடேட்டு** (*Lanthanum(III) iodate*) என்பது La(IO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலந்தனம், மற்றும் அயோடின் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
ஒரு La<sup>3+</sup> உப்புடன் பொட்டாசியம் அயோடேட்டு அல்லது அமோனியம் அயோடேட்டு சேர்த்து வினைபுரியச் செய்தால் இலந்தனம்(III) அயோடேட்டு வீழ்படிவாகக் கிடைக்கும்:  

: 10 La(IO<sub>3</sub>)<sub>3</sub> → 2 La<sub>5</sub>(IO<sub>6</sub>)<sub>3</sub> + 12 I<sub>2</sub>↑ + 27 O<sub>2</sub>↑
# புக்கிட் பெருவாங்



**புக்கிட் பெருவாங்** (மலாய்; ஆங்கிலம்: *Bukit Beruang*; சீனம்: *武吉伯鲁昂*); என்பது மலேசியா, மலாக்கா மத்திய மலாக்கா மாவட்டத்தில் அமைந்துள்ள நகரம். மலாக்காவில் மிகப் பழைமையான நகரங்களில் இதுவும் ஒன்றாகும். முன்பு காலத்தில் தமிழர்கள் மிகுதியாக வாழ்ந்த இடமாகவும் அறியப்படுகிறது.  

இந்த நகரத்திற்கு அருகில் 116 அடி உயரம் கொண்ட ஒரு குன்று உள்ளது. அந்த குன்றின் பெயரால் இந்த நகரத்திற்கும் பெயரிடப்பட்டது. இந்தக் குன்று நடைப் பயணத்திற்கு பிரபலமான இடமாகவும் விளங்குகிறது.  

## பொது

புக்கிட் பெருவாங் எனும் பெயரில் இரு சொற்களின் பொருள் உள்ளது. மலாய் மொழியில் புக்கிட் (*Bukit*) என்றால் குன்று;. பெருவாங் (*Beruang*) என்றால் கரடி என்று பொருள். முன்பு காலத்தில் இங்கு கரடிகள் வாழ்ந்ததாக கிராம மக்களின் புராணக் கதைகளில் சொல்லப்படுகின்றன.  

மலேசிய தொலைத்தொடர்பு நிறுவனமான டெலிகோம் மலேசியா நிறுவனத்திற்குச் சொந்தமான மலேசிய பல்லூடக பல்கலைக்கழகம் (*Multimedia University*); புக்கிட் பெருவாங் நகரத்தில் மிகவும் பிரபலமான அடையாளமாகக் கருதப்படுகிறது.  

## குடியிருப்பு வீடுமனை வளாகங்கள்

- ரூமா அவாம் புக்கிட் பெருவாங்
- தாமான் பூங்கா ராயா
- தாமான் புக்கிட் மலாக்கா
- தாமான் கெர்ஜாசாமா
- தாமான் பரிதா
- தாமான் மேகா
- தாமான் புக்கிட் பெருவாங்
- தாமான் புக்கிட் பெருவாங் உத்தாமா
- தாமான் டெலியா
- தாமான் புக்கிட் பெருவாங் பெர்மாய்
- தாமான் புக்கிட் பெருவாங் இண்டா
- தாமான் சந்தோசா
- தாமான் சரோஜா
- கம்போங் புக்கிட் பெருவாங் ஜெயா
- தாமான் மெளவிஸ்
- கம்போங் பாரு புக்கிட் பெருவாங்
- கம்போங் சாகா புக்கிட் பெருவாங்
- கம்போங் வக்காப்
- கம்போங் டெலோக்
- செரி தெமங்கோங் போலீஸ் அடுக்குமாடி
- இக்சோரா அடுக்குமாடி
- தாமான் சௌஜானா கெமோக் வான் சைருல்

## அருகாமை நகரங்கள்

1. புக்கிட் மலாக்கா
1. ஆயர் குரோ
1. புக்கிட் கட்டில்
1. பத்து பிரண்டாம்
1. புக்கிட் பாரு
# பிரசன்னதேப் மகளிர் கல்லூரி



**பிரசன்னதேப் மகளிர் கல்லூரி** அல்லது **பி. டி. மகளிர் கல்லூரி** என்பது இந்தியாவின் மேற்கு வங்காளத்தின் ஜல்பைகுரி மாவட்டத்தில் 1950 ஆம் ஆண்டில் நிறுவப்பட்ட இளங்கலைக்கான மகளிர் கல்லூரியாகும், இது ஜல்பைகுரி மாவட்டத்தில் மட்டுமல்லாமல் வட வங்காள மாவட்டங்களிலுள்ள பழமையான மகளிர் கல்லூரிகளில் ஒன்றாகும். கலை மற்றும் அறிவியலில் இளங்கலை படிப்புகளை வழங்குகிம் இக்கல்லூரி வடக்கு வங்காள பல்கலைக்கழகத்துடன் இணைக்கப்பட்டுள்ளது .  

## வரலாறு
காலஞ்சென்ற ராஜா பிரசன்னதேப் ராய்கட் மற்றும் அவரது மனைவி ராணி அஷ்ருமதி தேவியின் நிதியுதவியுடன் ஆரம்பிக்கப்பட்டதாலேயே, அவரை நினைவுகூரும் விதமாக இக்கல்லூரிக்கு அவரது பெயர் வைக்கப்பட்டுள்ளது.  

தற்போது 73 ஆசிரியர் பணியாளர்கள் மற்றும் 35 ஆசிரியர் அல்லாத பணியாளர்களால் பயிற்றுவிக்கப்படும் இக்கல்லூரி வட வங்காள மாவட்டங்களைச் சேர்ந்த சுமார் 3400 மாணவர்களின் கல்வித்தேவையை பூர்த்தி செய்துவருகிறது.  

## துறைகள்

### அறிவியல் பிரிவு

- கணிதம்
- இயற்பியல்
- வேதியியல்
- விலங்கியல்
- தாவரவியல்

### கலைப்பிரிவு

- பெங்காலி
- ஆங்கிலம்
- சமஸ்கிருதம்
- வரலாறு
- நிலவியல்
- அரசியல் அறிவியல்
- தத்துவம்
- கல்வி
- பொருளாதாரம்
- கணினி அறிவியல்

## அங்கீகாரம்
பி டி மகளிர் கல்லூரியானது பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் அங்கீகார கவுன்சிலால் (NAAC) பி++ தரத்துடன் (மதிப்பெண் 2.88) இரண்டாவது சுழற்சியில் அங்கீகாரம் அடைந்துள்ளது.
# துரான் அமீர்சுலைமானி


## சுயசரிதை
துரான் 1905 இல் கமர் ஓல்-மொலூக் அமீர்சுலைமானி என்ற பெயரில் இசா கான் மஜித் எஸ்-சுல்தானே என்பவருக்கு பிறந்தார். தெகுரானில் உள்ள நமோசு உயர்நிலைப் பள்ளியில் தனது கல்வியைப் பெற்றார். 1922 இல், இவர் அந்த நேரத்தில் போர் அமைச்சராக இருந்த ரெசா கானை மணந்தார். அடுத்த ஆண்டு இவர்களுக்கு ஒரே மகனான குலாம் ரெசா பகலவி பிறந்தார். மகன் பிறந்த சிறிது காலத்தில் தம்பதியினர் விவாகரத்து செய்தனர்.  

விவாகரத்துக்குப் பிறகு, இவர் மறுமணம் செய்வதைத் தவிர்த்து, தனது மகன் குலாம் ரெசாவுடன் அரச இல்லம் ஒன்றில் வசித்து வந்தார். 1945 இல், ரெசா ஷா இறந்து ஒரு வருடத்திற்குப் பிறகு, இவர் பிரபல வணிகரான சபியுல்லா மாலெக்பூர் என்பவரை மணந்தார். ரெசா ஷாவின் இரண்டாவது மனைவியான தாட்ஜ் உல்-மொலுக், இவரை குடியிருந்த அரண்மனையிலிருந்து வெளியேற்றுவதற்கு இந்த திருமணத்தை ஒரு சாக்காக பயன்படுத்தினார்.  

## இறப்பு
1979 இல் ஈரானியப் புரட்சியைத் தொடர்ந்து, துரான் ஈரானை விட்டு வெளியேறி ஜெர்மனிக்கு குடிபெயர்ந்தார். பின்னர், பாரிசில் உள்ள ஒரு முதியோர் இல்லத்திற்கு மாற்றப்பட்டார். அங்கு இவர் 24 ஜூலை 1995 இல் இறந்தார். மேலும், இவரது உடல் *சிமிட்டியர் பாரிசியன் டி தியாசு* கல்லறையில் அடக்கம் செய்யப்பட்டது. இவரது மகன் 2017 இல் இறந்த பிறகு இவருக்கு அருகில் அடக்கம் செய்யப்பட்டார்.  

ஈரானில், துரான் அமீர்சுலைமானியின் வீடு, தெகுரானின் சபரானியே சுற்றுப்புறத்தில் பெசியான் மற்றும் இசுமாயிலி சந்திப்பின் தென்மேற்குப் பகுதியில் அமைந்துள்ளது. 19 ஜூலை 2016 அன்று இமாம் கொமெய்னி நிவாரண அறக்கட்டளையால் இந்தச் சொத்து தனையருக்கு விற்கப்படுவதற்கு முன்பு பகுதியளவில் அழிக்கப்பட்டு முழுமையாக இடிக்கப்பட்டு இருந்தது.
# எசுமத் தௌலத்சாகி


**எசுமத் தௌலத்சாகி** ( *Esmat Dowlatshahi* ) ( 1905 - 25 ஜூலை 1995) ஈரானிய அரச குடும்பத்தைச் சேர்ந்தவர் . மேலும், ஈரான் நாட்டை 15 டிசம்பர் 1925 முதல் 16 டிசம்பர் 1941 முடிய ஆண்ட பகலவி வம்சத்தின் முதல் மன்னர் ரேசா ஷாவின் நான்காவது மற்றும் கடைசி மனைவியாவர்.  

## ஆரம்ப கால வாழ்க்கை
எசுமத் தௌலத்சாகி 1905 இல் பிறந்தார் இவர் குவாஜர் வம்சமத்தைச் சேர்ந்தவர். இவரது தந்தை குலாம் அலி மிர்சா "மோஜலால் தௌலே" தௌலத்சாகி (1878-1934). இவர் அவருடைய நான்காவது, கடைசி மற்றும் விருப்பமான மனைவிய்டுமாவார். இவர்கள் திருமணம் செய்தபோது ரேசா ஷா போர் அமைச்சராக இருந்தார். இவரது கணவர் 1925 இல் ஈரானின் ஷா ஆனார். இருப்பினும், இவரது கணவரின் இரண்டாவது மனைவியான தாட்ஜ் உல்-மொலுக்கிற்கு ராணி என பட்டம் வழங்கப்பட்டது. இதனால் எசுமத் தௌலத்சாகி மிகுந்த பொறாமை கொண்டதாக தனது நினைவுக் குறிப்புகளில் வெளிப்படுத்தியுள்ளார். ஆட்சிக் கவிழ்ப்புக்கு இரண்டு ஆண்டுகளுக்குப் பிறகு, ஈரானின் தேசிய சட்டமன்றத்தின் ஆதரவுடன், ஈரானின் பிரதம மந்திரியாக ரேசா நியமிக்கப்பட்டார்.  

## பிந்தைய வாழ்க்கை மற்றும் இறப்பு

1979 இல் நடந்த ஈரானியப் புரட்சிக்குப் பிறகும் தௌலத்சாகி ஈரானில் தங்கியிருந்தார். 25 ஜூலை 1995 இல் இறந்தார். பின்னர் இவரது உடல் தெகுரானில் உள்ள பெகேசு-இ சக்ரா கல்லறையில் அடக்கம் செய்யப்பட்டது.
# பிரிதிலதா வத்தேதார் மகாவித்யாலயா



**பிரிதிலதா வத்தேதார் மகாவித்யாலயா** (முன்னதாக **பிரிதிலதா மகிளா மகாவித்யாலயா)** என்பது இந்தியாவின் மேற்கு வங்காளத்தின் நதியா மாவட்டத்தில் உள்ள பனிகாலியில் 2007 ஆம் ஆண்டு நிறூவப்பட்ட ஒரு இருபாலரும் பயிலும் கல்லூரியாகும். தொடக்கத்தில் மகளிர் கல்லூரியாக நிறுவப்பட்ட இது, தற்போது இருபாலரும் பயிலும் கல்லூரியாக மாற்றப்படுள்ளது. கலைப்பிரிவுகளில் இளங்கலை படிப்புகளை வழங்கும் இக்கல்லூரி கல்யாணி பல்கலைக்கழகத்துடன் இணைக்கப்பட்டுள்ளது .  

## பெயர்க் காரணம்
சுதந்திர போராட்ட வீரரும், வங்காளத்தைச் சேர்ந்த பெண் புரட்சியாளருமான பிரிதிலதா வத்தேதாரை நினைவுகூரும் விதமாக இக்கல்லூரிக்கு இப்பெயர் வைக்கப்பட்டுள்ளது. ஆரம்பத்தில் மகளிர் கல்லூரியாக இருந்தபோது **பிரிதிலதா மகிளா மகாவித்யாலயா** என்ற பெயரில் இயங்கிய இக்கல்லூரி, 2011 ஆம் ஆண்டில் இருபாலரும் பயிலும் கல்லூரியாக மாற்றப்பட்டதைத் தொடர்ந்து **பிரிதிலதா வத்தேதார் மகாவித்யாலயா** என்ற பெயராக மாற்றப்பட்டுள்ளது.  

## வரலாறு

2007 ஆம் ஆண்டில் பனிகாலி மற்றும் அதன் அருகில் உள்ள சில கல்வியாளர்களின் முயற்சியால் கல்யாணி பல்கலைக்கழகத்தால் இணைக்கப்பட்ட அரசு உதவி பெறும் பெண் கல்விக்கான "பிரிதிலதா மகிளா மகாவித்யாலயாவை" நிறுவியுள்ளனர்.  

அப்போதைய இந்திய நாடாளுமன்ற உறுப்பினர் ஷேக் கபீர் உதீன் அகமது மற்றும் மேற்குவங்க சட்டமன்ற உறுப்பினரான தபேந்திரநாத் பிஸ்வாஸ் ஆகியோரின் நிதியுதவியுடன், இக்கல்லூரியின் கட்டிடம் மற்றும் உள்கட்டமைப்புகள் மேம்படுத்தப்பட்டது. 2009 ஆம் ஆண்டில் வகுப்புகள் மற்றும் நிர்வாகப் பணிகள் தற்போதைய கல்லூரி வளாகத்திற்கு மாற்றப்பட்டன.  

## துறைகள்

### கலைப்பிரிவு

- பெங்காலி (கவுரவப்பட்டம் & பொது)
- ஆங்கிலம்
- வரலாறு (கவுரவப்பட்டம் & பொது)
- அரசியல் அறிவியல்
- தத்துவம்
# சகானா தேவி

**சகானா தேவி** என்பவர் (1897-1990) ஓர் இந்தியப் பாடகியாவார், ரவீந்திர சங்கீதத்தின் பாடல்களைக் கேட்டே பாடகியாக உத்வேகம் கிடைக்கப்பெற்ற இவர் புகழ்பெற்ற வங்காளச் சுதந்திரப் போராட்ட வீரரான தேசபந்து சித்தரஞ்சன் தாசின் மருமகளாவார்.  

## குடும்பப்பின்னணி
புகழ்பெற்ற பெங்காலி பிராமணக் குடும்பத்தில் பிறந்தவரான இவரது தாய் மற்றும் தந்தை வழிகளில் வந்த ஆண்களும் பெண்களும் என ஒவ்வொருவருமே அவரவர் பாதைகளில் புகழ்பெற்றவர்களாவர்.  

- இவரது தந்தைவழி தாத்தாவான **காளி நாராயண் குப்தா** ஒரு ஜமீன்தார் மட்டுமல்ல பிரம்ம சமாஜ தலைவரும் சமூக சீர்திருத்தவாதியும் பாடலாசிரியருமாவார்.
- இந்திய ஐசிஎஸ் தரவரிசையில் ஒருவரான **கேஜி குப்தா**, இவரது தந்தையின் அண்ணன் ஆவார்.
- இவரது தந்தையான **மருத்துவர். பியாரே மோகன் குப்தா** மாவட்ட சிவில் அறுவை சிகிச்சை நிபுணராக இருந்தவர்
- **அதுல் பிரசாத் சென்** இவரது தந்தையின் சகோதரியின் மகன்.
- இவரது தாயார் **தாரளா தேவி,** 'தேசபந்து' சித்தரஞ்சன் தாஸின் மூத்த சகோதரி ஆவார்.
- சகானாவின் தாய்வழி அத்தையான **அமலா தாஸ்,** கல்வியாளர், ரவீந்திர சங்கீத்தின் முன்னோடி விரிவுரையாளர் மற்றும் எச்எம்வியில்(HMV) பாடல்களைப் பதிவு செய்த முதல் இந்தியப் பெண் ஆவார்.

## தொழில்
ரவீந்திரநாத் தாகூர் மற்றும் தினேந்திரநாத் தாகூர் ஆகியோரிடமிருந்து நேரடியாக இசைப் பாடங்களைக் கற்றுக்கொண்ட சில பாடகர்களில் இவரும் ஒருவராவார். ரவீந்திரநாத் தாகூரின் சாந்திநிகேதனில் மாணவியாக இருந்து ரவீந்திரநாத் தாகூரின் அழகான அர்த்தமுள்ள பாடல்களைத் தன் இனிய குரலால் பாடி அதற்கு வளம் சேர்த்துள்ள சகானா, 1922 ஆம் ஆண்டில், இந்தியத் தேசிய காங்கிரஸின் கயா அமர்வில் மற்றொரு பிரபலப் பாடகரான திலிப்குமார் ராயை சந்தித்து, அதன் மூலம் இருவரும் இணைந்து வாழ்ந்தனர். இருவரும் அவரவருக்கென தனித்துவமான இசைவழியைத் தக்க வைத்துக் கொண்டாலும், சகானாவின் இசைப்பாணி ஆழ்ந்த தாக்கத்தை ஏற்படுத்தக்கூடியதாக இருந்துள்ளது.  

"வங்காளத்தின் நைட்டிங்கேல்" என்ற பட்டத்தைக் கொண்டுள்ள இவர் தனது துணைவரான திலிப்குமார் ராயுடன் இணைந்து நவம்பர் 22, 1928 அன்று பாண்டிச்சேரியிலுள்ள அன்னை அரவிந்தர் ஆசிரமத்திற்கு வந்து சேர்ந்தனர். அந்த ஆசிரமத்தில், நடனக் கலைஞராகவும் கவிஞராகவும் அவருடைய திறன்கள் முழுமையாக வளர்ந்ததோடு அங்கே அரவிந்தருக்காகவும், அன்னை சாரதாவுக்காகவும் பல்வேறு பாடல்களையும் கீர்த்தனைகளையும் இயற்றிப் பாடியுள்ளார்.  

சகானா சாந்திநிகேதனிலிருந்து வெளியேறி ஆசிரமத்திற்குச் சென்றபோது தாகூர் மிகவும் வருத்தப்பட்டு இவருக்கு அனுப்பிய கடிதத்தில் "நான் ஒரு பேரரசராக இருந்திருந்தால், முகலாயப் பேரரசர்களைப் போல, உன்னை ஆசிரமத்திலிருந்து திரும்ப அழைத்து வர என் படையை அனுப்பியிருப்பேன்."   என்று எழுதியுள்ளதிலிருந்து இவரின் பாடல் திறமையை தாகூர் எந்தளவிற்கு மதித்துள்ளார் என்பதை அறியலாம், மேலும் ரவீந்திரநாத் தாகூர் தனது பாடல்களை மேம்படுத்த அனுமதித்த இரண்டு பாடகிகளில் சகானா தேவியும் ஒருவர்.  

## தனிப்பட்ட வாழ்க்கை

1928 ஆம் ஆண்டில், பாண்டிச்சேரியில் உள்ள அரவிந்தரின் ஆசிரமத்தில் சேர்ந்த இவர் 1990 ஆம் ஆண்டில் இறக்கும் வரை அங்கேயே வாழ்ந்துள்ளார்.  

1978 ஆம் ஆண்டில் 'ஸ்மிருதிர் கேயா' (நினைவக ஓட்டத்தில் பயணம் செய்தல்) என்ற தன் சுயசரிதையை எழுதியுள்ளார் சகான.
# போம்திலா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1978 | ரிஞ்சின் காரு | ஜனதா கட்சி |
| 1980 | சினாம் டுசுசோவ் போம்திலா | அருணாச்சல் மக்கள் கட்சி |
| 1984 | ஜாபு தெரு |  |
| 1990 | இந்திய தேசிய காங்கிரஸ் |  |
| 1995 |  |  |
| 1999 |  |  |
| 2004 | ஆர். டி. குஞ்சுஜு | பாரதிய ஜனதா கட்சி |
| 2009 | இந்திய தேசிய காங்கிரஸ் |  |
| 2014 | ஜாபு தெரு | பாரதிய ஜனதா கட்சி |
| 2019 | டோங்ரு சியோங்ஜூ | ஐக்கிய ஜனதா தளம் |
| 2024 | பாரதிய ஜனதா கட்சி | } |
# சுட்ரோபிலாந்தசு குசியா


**சுட்ரோபிலாந்தசு குசியா** (தாவரவியல் வகைப்பாடு: *Strobilanthes cusia, Assam indigo, Chinese rain bell*) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதிலுள்ள “சுட்ரோபிலாந்தசு” என்ற பேரினத்தில், மொத்தம் 454 இனங்கள் உள்ளன. அதில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1891 ஆம் ஆண்டு வெளிவந்துள்ளது. இத்தாவரம் இந்தியாவின் அசாம் மாநிலத்தில், வங்காள தேசம், சீனா ஆகிய நாடுகளில் காணப்படுகிறது. இதன் சிவப்புநிறப் பூக்கள் பூக்கின்றன. சீன பாரம்பிரிய மருத்துவத்தில் ( "Qingdai".)பயனாவதால், இது மரபின ஆராய்ச்சிக்கும் உட்படுத்தப்பட்டுள்ளது.
# 2-நாப்தாயிக் அமிலம்


**2-நாப்தாயிக் அமிலம்** (*2-Naphthoic acid*) என்பது C<sub>10</sub>H<sub>7</sub>CO<sub>2</sub>H. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது நாப்தலீனின் அறியப்பட்ட இரண்டு சமபகுதிய கார்பாக்சிலிக் அமில வழிப்பெறுதிகளில் ஒன்றாகும். மற்றொன்று 1-நாப்தாயிக்கு அமிலம் ஆகும். 1-குளோரோநாப்தலீனை கார்பாக்சிலேற்றம் செய்து 2-நாப்தாயிக்கு அமிலத்தை தயாரிக்கலாம். 2-நாப்தாயிக்கு அமிலத்தின் காடித்தன்மை எண் 4.2 ஆகும். Its pK<sub>a</sub> is 4.2.
# டெலிகோம் மலேசியா


### பன்னாட்டு தொடர்புகள்

1950-ஆம் ஆண்டு முதல் 1953-ஆம் ஆண்டு வரை, மலாயாவில் நிறுவப்பட்ட தொலைபேசிகளின் எண்ணிக்கை 20,000-இல் இருந்து 39,000-ஆக உயர்ந்தது. அதே வேளையில், மலேசிய தொலைத்தொடர்புத் துறையின் வருவாய் $ 8 மில்லியனில் இருந்து $ 17 மில்லியனாக இரட்டிப்பாகியது.  

1954-ஆம் ஆண்டில், சிங்கப்பூர் மலாக்கா, கோலாலம்பூர் மற்றும் பினாங்கு நகரங்களுடன் இணைக்கும் பிரதான தொலைபேசி வழிடத்தடம் கட்டி முடிக்கப்பட்டது. அதன் பின்னர் செயற்கைக் கோள் பரிமாற்றங்கள் வெளிவரத் தொடங்கின. அந்தக் கட்டத்தில், மலேசியாவை உலகின் பிற பகுதிகளுடன் இணைக்கும் பன்னாட்டு தொடர்புகளும் அதிகரித்தன.  

### கம்பியில்லா தொலைபேசி அழைப்புகள்

1957-ஆம் ஆண்டில், நாடு சுதந்திரம் அடைந்ததைத் தொடர்ந்து, மலாயா தொலைத் தொடர்புத் துறையானது டெலிகாம் இலாகா என பெயர் மாற்றம் கண்டது. அதன் முதல் பணி, நாடு முழுவதும் தொலைத்தொடர்பு வசதிகளை வழங்குவதாகும். அந்த வகையில் நுண்ணலை செலுத்துகைத் தொடர் இணைப்புகள் நிறுவப்பட்டன. 1962-ஆம் ஆண்டு வாக்கில், இந்த இணைப்புகள் மூலமாக தீபகற்ப மலேசியாவில் உள்ள பெரும்பாலான நகர்ப்புற மையங்கள் இணைக்கப்பட்டன.  

1962-ஆம் ஆண்டில், கம்பியில்லா தொலைபேசி அழைப்புகளை மலேசிய அரசாங்கம் அறிமுகப்படுத்தியது. கோலாலம்பூரில் உள்ள தொலைபேசி உரிமையாளர்கள் சிங்கப்பூர் மக்களுடன் நேரடியாக அழைக்க முடிந்தது. இதைத் தொடர்ந்து வெளிநாட்டு அழைப்பு வசதிகள் மேலும் மேம்படுத்தப்பட்டன.  

### கிழக்கு மலேசியா தொலை தொடர்புத் துறை

1963-ஆம் ஆண்டில், தீபகற்ப மலேசியாவில் தொலைக்காட்சி சேவைகளை டெலிகாம் இலாகா அறிமுகப்படுத்தியது. மலேசிய வானொலி தொலைக்காட்சி உள்ளூர் தொலைக்காட்சியின் ஒளிபரப்பு உள்ளடக்கங்களைக் கவனித்துக் கொன்டது. டெலிகாம் இலாகா ஒளிபரப்பு அலைவரிசைகளை கவனித்துக் கொன்டது.  

1963-ஆம் ஆண்டுக்கு முன்னர், அதாவது மலேசியா கூட்டமைப்பு உருவாவதற்கு முன்னர், கிழக்கு மலேசியாவின் சபா, சரவாக் மாநிலங்களில் தொலைத்தொடர்பு சேவைகள் சுதந்திரமாக நிர்வகிக்கப்பட்டன. சபா, சரவாக் மாநிலங்கள் மலேசியாவில் இணைக்கப்பட்ட பின்னர், 1968-இல், அந்த மாநிலங்களின் தொலைத்தொடர்புத் துறை மலேசியாவின் தொலைத்தொடர்புத் துறையுடன் இணைக்கப்பட்டது.  

### பல்வேறு சவால்கள்

1970-ஆம் ஆண்டில், குவாந்தான் அருகே பூமி செயற்கைக் கோள் நிலையம் கட்டப்பட்டது. 9 மில்லியன் மலாயா டாலர் செலவில் இந்த நிலையம் 12 மாதங்களில் கட்டி முடிக்கப்பட்டது. 1975-ஆம் ஆண்டில், பன்னாட்டு தொலையச்சு (*International Telex Exchange*) அறிமுகம் செய்யபட்டது. 1985-ஆம் ஆண்டில் வானொலியைப் பயன்படுத்தும் தானியங்கி தொலைபேசி (ATUR) 450 மொபைல் சேவை அறிமுகப் படுத்தப்பட்டது.  

மலேசிய அரசாங்கத்தின் தனியார் மயமாக்கல் திட்டத்திற்கு இணங்க, சனவரி 1, 1987 அன்று, *தொலைத்தொடர்பு சேவை (வாரிசு நிறுவனம்) சட்டம் 1985*-இன் கீழ் (*Telecommunications Service (Successor Company) Act 1985*), டெலிகாம் மலேசியா நிறுவனம் (*Syarikat Telekom Malaysia*) உருவானது. அப்போது அந்த நிறுவனம்; பெரும் கடன், பல ஆண்டுகளாகப் பயன்படுத்தப்படாமல் இருந்த தளவாடங்கள் பிரச்சினைகள் உள்ளிட்ட பல்வேறு சவால்களை எதிர்கொள்ள வேண்டி வந்தது.  

மலேசிய பங்குச் சந்தையில், டெலிகாம் மலேசியா 7 நவம்பர் 1990-இல் பட்டியலிடப்பட்டது. RM 27 பில்லியன் பங்குச் சந்தை மதிப்பை எட்டியது. பங்குச் சந்தையில் பட்டியலிடப் பட்டதைத் தொடர்ந்து, டெலிகாம் மலேசியா பெர்காட் (*Telekom Malaysia Berhad*) என புதிய பெயர் அறிவிக்கப்பட்டது.
# இடிமுழிக்கல்



**இடிமுழிக்கல்** அல்லது **செலம்பிரா** (*Idimuzhikkal* or *Chelembra*) என்பது இந்தியாவின் கேரளத்தின், மலப்புரம் மாவட்டத்தில் உள்ள ஒரு சிற்றூர் ஆகும். செலம்பிரா ஊராட்சியின் தலைமையகமாக இடிமுழிக்கல் உள்ளது.  

## அமைவிடம்
இடிமுழிக்கல் ஊர் அதிகாரப்பூர்வமாக மலப்புரம் மாவட்டத்தில் உள்ளது. ஆனால் இது கோழிக்கோடு மாவட்டத்தின் ராமநாட்டுகர நகரின் விரிவாக்கமாக கருதப்படுகிறது. இது ஃபெரோக், பள்ளிக்கல், தேஞ்சிப்பாலம், வள்ளிக்குன்னு, கொண்டோட்டி, கடலுண்டி ஆகிய ஊர்களின் எல்லையாக உள்ளது. தேசிய நெடுஞ்சாலை 17 இடிமுழிக்கலில் இருந்து மூன்று கிலோமீட்டர் தொலைவில் உள்ள காக்கஞ்சேரியி ஊரின் குறுக்கே செல்கிறது.  

## முன்மொழியப்பட்ட வள்ளிக்குன்னு நகராட்சி

- வள்ளிக்குன்னு ஊராட்சி
- தேஞ்ஞிப்பாலம் ஊராட்சி
- செளம்பிரா ஊராட்சி

**மொத்த பரப்பளவு:** 77.18&nbsp;கிமீ <sup>2</sup>  

**மொத்த மக்கள் தொகை (1991 மக்கள் தொகை கணக்கெடுப்பு):** 108,792  

## போக்குவரத்து
இடிமுழிக்கல் நகரம் ஃபெரோக் நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை 66 இடிமுழிக்கல் வழியாக செல்கிறது. இதன் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர், பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.  

## தொழில்
இந்த சிற்றூரின் முந்தைய தொழில்களில் ஒன்றாக செலம்பிரா நூற்பாலை இருந்தது. அங்கு பல ஆயிரம் ஊழியர்கள் பணிபுரிந்தனர். தொழிலாளர் அமைதியின்மை காரணமாக 1990 களில் நிறுவனம் மூடப்பட்டது. கக்கஞ்சேரி டெக்னோபார்க் (KINFRA) பின்னர் திறக்கப்பட்டது, இது பல தகவல் தொழில்நுட்பம் மற்றும் உணவு தொழில்நுட்ப நிறுவனங்களைக் கொண்டுள்ளது.  

## சுற்றுலா ஈர்ப்பு
இந்தச் சிற்றூர் இன்னும் அதன் கிராமிய அழகைத் தக்க வைத்துக் கொண்டுள்ளது. இங்கு பல குளங்களும் நெல் வயல்களை இணைக்கும் ஓடைகளும் உள்ளன. இந்த சிற்றூர் ராமநாட்டுக்கரையின் நீலித்தோட்டில் இருந்து உருவாகும் கடலுண்டி ஆற்றின் கிளையாற்றின் கரையில் உள்ளது. கடலுண்டி பறவைகள் சரணாலயமானது கடலுண்டிப்புழா ஆறு அரபிக்கடலில் கலக்கும் இடத்தில் உள்ள தீவுகளில் பரவியுள்ளது. இங்கு ஆண்டுதோறும் நூற்றுக்கும் மேற்பட்ட உள் நாட்டுப் பறவைகளும், சுமார் 60 வகையான வெளிநாட்டுப் பறவைகளும் வருகின்றன. இப்போது தேசிய நெடுஞ்சாலை ஆணையத்தால் தொடங்கப்பட்ட சாலை விரிவாக்கப் பணிகள் இந்த நகரத்தின் முகப்பை முற்றிலும் மாற்றியுள்ளன.
# குருபோங்



**குருபோங்** (மலாய்; ஆங்கிலம்: *Krubong*; சீனம்:古鲁邦) என்பது மலேசியா, மலாக்கா, மத்திய மலாக்கா மாவட்டத்தில் உள்ள ஒரு நகரம். மலாக்கா நகரத்திலிருந்து 15 கிலோமீட்டர் தொலைவிலும்; அலோர் காஜா நகரத்திலிருந்து 10 கிலோமீட்டர் தொலைவிலும் அமைந்துள்ளது.  

இந்த நகரத்தின் வழியாக அருகாமை நகரங்களுக்குச் செல்ல பல முக்கிய சாலைகளும்; நெடுஞ்சாலைகளும் உள்ளன. குருபோங் நகரத்தை மற்ற நகரங்களுடன் இணைக்க உதவும் முக்கிய சாலை சுங்கை ஊடாங் - ஆயர் குரோ நெடுஞ்சாலை (*Lebuhraya Sungai Udang – Ayer Keroh*) ஆகும். இந்தச் சாலையின் வழியாக டுரியான் துங்கல், பத்து பிரண்டாம் மற்றும் செங் போன்ற நகரங்களுக்குச் செல்லலாம்.  

மலாக்கா பன்னாட்டு வானூர்தி நிலையம் குருபோங் நகரத்திலிருந்து 5 கி.மீ. தொலைவில் அமைந்துள்ளது. இங்குள்ள குருபோங் தொழில் பூங்கா (*Krubong Industrial Park*) பல்லாயிரம் மக்களுக்கு வேலை வாய்ப்புகளை வழங்கி வருகிறது.  

## உள்கட்டமைப்புகள்
- ஆங் ஜெபாட் விளையாட்டு வளாகம்
  - ஆங் ஜெபாட் அரங்கம் (முக்கிய அரங்கம்)
  - ஆங் ஜெபாட் கால்பந்து அரங்கம்
  - ஆங் ஜெபாட் நீர்வாழ் மையம்
  - ஆங் ஜெபாட் குதிரையேற்ற மையம்
  - ஆங் ஜெபாட் புல்தரைப் பந்தாட்ட மையம்
  - ஆங் ஜெபாட் சுவர்ப்பந்து மையம்
# இராம்பால் யாதவ்



**ராம்பால் யாதவ்** (*Rampal Yadav*) இந்திய நாட்டினைச் சார்ந்த அரசியல்வாதி மற்றும் 16வது சட்டமன்ற உறுப்பினர் ஆவார். இவர் உத்தரபிரதேச மாநிலத்தின் பிசுவான் தொகுதியை பிரதிநிதித்துவப்படுத்துகிறார். மேலும் 2017 ஆம் ஆண்டு வரை சமாசுவாதி அரசியல் கட்சியின் உறுப்பினராக இருந்தார்.  

## ஆரம்ப வாழ்க்கை மற்றும் கல்வி
ராம்பால் யாதவ் உத்திர பிரதேச மாநிலத்தின் சீதாபூர் மாவட்டத்தில் பிறந்தார். உத்தராகண்டம் மாநில தலைநகரான தேராதூனில் உள்ள புகழ்பெற்ற கர்னல் பிரவுன் கேம்பிரிட்சு பள்ளியிலும் பின்னர் சீதாபூரில் உள்ள சந்தா கல்லூரியிலும் பயின்றார்.  

## அரசியல் வாழ்க்கை
ராம்பால் யாதவ் இரண்டு முறை சட்டமன்ற உறுப்பினராக இருந்துள்ளார். இவர் பிசுவான் தொகுதியை பிரதிநிதித்துவப்படுத்தினார். மேலும் சமாசுவாதி அரசியல் கட்சியின் உறுப்பினராக இருந்தார். இவர் கட்சியை விட்டு விலகி லோக்தள கட்சியில் சேர்ந்தார்.  

இவருக்கு திருமணமாகி சாந்தி யாதவ், நான்கு குழந்தைகள், இரண்டு மகன்கள் மற்றும் இரண்டு மகள்கள் உள்ளனர். ராம்பால் சமாசுவாதி கட்சியில் இருந்து விலகி பகுசன் சமாசு கட்சியில் சேர்ந்தார்.  

## இடைநீக்கம்
சட்டவிரோத செயல்களில் ஈடுபட்டதற்காக 2016 ஆம் ஆண்டு ஏப்ரல் மாதத்தில் எசு.பி. இவரை வெளியேற்றினார். இவரால் கட்டப்பட்ட ஒரு வளாகம் இலக்னோ மேம்பாட்டு ஆணையத்தால் இடிக்கப்பட்டது. இவருடன் முன்னாள் சட்டமன்ற உறுப்பினர் ராசேந்திர யாதவ் உள்ளிட்ட 8 பேர் கைது செய்யப்பட்டனர். டிசம்பர் மாதம் 26 ஆம் தேதியன்று, யாதவ் மீண்டும் எசு.பி.யாக ஏற்றுக்கொள்ளப்பட்டார்.  

## வகித்த பதவிகள்
| 01 | 2012 | 2017 | உறுப்பினர், 16வது சட்டமன்ற உறுப்பினர் |
| --- | --- | --- | --- |
| 02 | 2002 | 2007 | உறுப்பினர், 14வது சட்டமன்ற உறுப்பினர் |

## மேலும் பார்க்கவும்
- உத்தரபிரதேச சட்டமன்றம்
# பமெங் சட்டமன்றத் தொகுதி



**பமெங் சட்டமன்றத் தொகுதி** இந்தியாவின் அருணாச்சலப் பிரதேச மாநிலத்திலுள்ள 60 சட்டமன்றத் தொகுதிகளுள் ஒன்றாகும். இது கிழக்கு காமெங் மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மேற்கு அருணாச்சலம் மக்களவைத் தொகுதியில் அடங்கும் 33 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 8.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1990 | டோங்லே சோனம் | சுயேச்சை |  |
| 1995 | மேதி தோதும் | இந்திய தேசிய காங்கிரசு |  |
| 1999 | மேகுப் தோலோ | சுயேச்சை |  |
| 2004 | குமார் வாய் | இந்திய தேசிய காங்கிரசு |  |
| 2009 |  |  |  |
| 2014 |  |  |  |
| 2019 | கொருக் போர்துங் | பாரதிய ஜனதா கட்சி |  |
| 2024 | குமார் வாய் | இந்திய தேசிய காங்கிரசு | } |

### 2024
# சுட்ரோபிலாந்தசு தோமென்டோசா


**சுட்ரோபிலாந்தசு தோமென்டோசா** (தாவர வகைப்பாட்டியல்: *Strobilanthes tomentosa*) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “சுட்ரோபிலாந்தசு” பேரினத்தில், 454 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1807 ஆம் ஆண்டு வெளிவந்துள்ளது. இந்தியா, சீனா, தாய்லாந்து, நேபாளம், பாக்கிசுதான், லாவோசு ஆகிய நாடுகளின் அகணிய தாவரமாக இவ்வினம் உள்ளது. இத்தாவரம், மூலிகையாக பல நாடுகளின் பாரம்பரிய மருத்துவத்தில் பயனாகிறது.குறிப்பாக, நீரிழிவு மருத்துவ ஆய்வுகளில் பயன்படுத்தப்படுகிறது.
# கர்மீத் தேசாய்


**கர்மீத் தேசாய்** (*Harmeet Desai*) இந்திய நாட்டினைச்<nowiki/>சார்ந்த டேபிள் டென்னிசு வீரர் ஆவார். இவர் 1993 ஆம் ஆண்டு சூலை மாதம் 19 ஆம் தேதியன்று பிறந்தார். 2021 ஆம் ஆண்டு ஆகத்து மாதம் நிலவரப்படி இவர் தற்போது உலக தரவரிசையில் 71வது இடத்தில் உள்ளார். இவர் குசராத்து மாநிலம் சூரத்து மாநகராட்சியினைச் சேர்ந்தவர் ஆவார். 2018 ஆம் ஆண்டு ஆத்திரேலியாவின் கோல்ட் கோசுடில் நடைபெற்ற பொதுநலவாய விளையாட்டுப் போட்டியில், சரத் கமல், அந்தோணி அமல்ராசு, சத்தியன் ஞானசேகரன் மற்றும் சனில் செட்டியுடன் ஆடவர் பிரிவில் தங்கமும், சனில் செட்டியுடன் ஆடவர் இரட்டையர் பிரிவில் வெண்கலமும் வென்றார். ஒடிசா மாநிலம் கட்டக்கில் 2019 ஆம் ஆண்டு நடந்த பொதுநலவாய டேபிள் டென்னிசு சாம்பியன்சிப் போட்டியில், கர்மீத் தேசாய் ஆண்கள் ஒற்றையர் பட்டத்தை வென்றார். இந்தியாவின் ஆடவர் ஒற்றையர் பட்டத்தைப் பிடித்த சத்தியன் ஞானசேகரனை தோற்கடித்தார். 2019 ஆம் ஆண்டு இந்திய அரசின் இளைஞர் விவகாரங்கள் மற்றும் விளையாட்டு அமைச்சகத்தால் அருச்சுனா விருது இவருக்கு வழங்கி கௌரவிக்கப்பட்டது .  

## சாதனைகள்
ஆத்திரேலியா நாட்டில் உள்ள குயின்சுலாந்தில் உள்ள கோல்ட் கோசுட் நகரில் நடைபெற்ற 2018 ஆம் ஆண்டு பொதுநலவாய விளையாட்டுப் போட்டிகள் ஆண்கள் அணியில் தங்கப் பதக்கமும், ஆண்கள் இரட்டையர் பிரிவில் வெண்கலப் பதக்கமும் வென்றார். மேசைப்பந்தாட்டத்தில் இவரது சிறந்த செயல்திறனுக்காக 2019 ஆம் ஆண்டு ஆகத்து மாதம் இந்திய குடியரசுத் தலைவர் ராம்நாத் கோவிந்தால் இவருக்கு அருச்சுனா விருது வழங்கப்பட்டது.  

இவர் 2019 ஆம் ஆண்டு சர்வதேச மேசைப்பந்தாட்ட கூட்டமைப்பு நவம்பர் மாதத்தில் நடைபெற்ற இந்தோனேசியா ஓபன் போட்டியில் வென்றார். ஆசிய கண்டத்தில் சர்வதேச மேசைப்பந்தாட்ட கூட்டமைப்பு போட்டியில் வெற்றி பெற்ற முதல் இந்தியர் என்பதால் இது ஒரு வரலாற்று தருணம் ஆகும். 2020 ஆம் ஆண்டு சனவரி மாதத்தில், இவர் 2019 - 2020 ஆம் ஆண்டிற்கான தேசிய சாம்பியன்சிப் பட்டத்தை வென்றதன் மூலம் வரலாற்றை உருவாக்கினார். ஏனெனில் அவர் குசராத்து மாநிலத்திலிருந்து மேசைப்பந்தாட்டத்தில் தேசிய சாம்பியன் பட்டத்தை வென்ற முதல் வீரர் ஆவார். இளையோர் சாம்பியன்சிப்பை வென்று வரலாறு படைத்த இந்திய இளையோர் அணியில் உறுப்பினராக இருந்தார். இந்தோனேசியா நாட்டின் சகார்த்தா நகரில் 2018 ஆம் ஆண்டு நடைபெற்ற ஆசிய விளையாட்டுப் போட்டியில் பங்கேற்று வெண்கலப் பதக்கம் வென்றார்.  

2022 ஆம் ஆண்டு பிர்மிங்காமில் நடைபெற்ற பொதுநலவாய விளையாட்டுப் போட்டியில் சரத் கமல், சத்தியன் ஞானசேகரன் மற்றும் சனில் செட்டியுடன் ஆண்கள் அணி பிரிவில் தேசாய் தங்கப் பதக்கம் வென்றார்.  

2023 ஆம் ஆண்டில், அல்டிமேட் கூடைப்பந்தாட்ட சீசன் 4 பிரிவில், கர்மீத் தேசாய் அணியான கோவா சேலஞ்சர்சு சென்னை லயன்சு அணியை தோற்கடித்து சாம்பியனாகியது.
# ரிமி டோமி


**ரிமி டோமி ** (*Rimi Tomy*, , பிறப்பு: 22 செப்டம்பர் 1983) என்பவர் ஒரு இந்திய பின்னணிப் பாடகியும், கர்நாடக இசைக்கலைஞரும், தொலைக்காட்சி தொகுப்பாளரும், அவ்வப்போது நடிக்கும் நடிகையும் ஆவார். இவர் தொலைக்காட்சியில் இசை நிகழ்ச்சிகளை தொகுத்து வழங்கி தனது வாழ்க்கையைத் தொடங்கினார். 2002 ஆம் ஆண்டு *மீசா மாதவன்* திரைப்படத்தில் சங்கர் மகாதேவனுடன் தனது முதல் பாடலான "சிங்ஙமாசம் வந்னு சேர்ந்நால்" என்ற மலையாள பாடலைப் பாடினார்.  

இவர் பல தொலைக்காட்சி நிகழ்ச்சிகளை தொகுத்து வழங்கியுள்ளார், பல்வேறு உண்மைநிலை நிகழ்ச்சிகளில் நடுவராக பணியாற்றியுள்ளார். இவர் ஆசிக் அபு இயக்கிய *5 சுந்தரிகள்* திரைப்படம் மூலம் நடிகையாக அறிமுகமானார். 2015 ஆம் ஆண்டு வெளியான *திங்கள் முதல் வெள்ளி வாரே* திரைப்படத்தில் ஜெயராமுக்கு சோடியாக தனது முதல் முக்கியக் கதாபாத்திரத்தில் நடித்தார். இவர் *பல்ராம் விஎசு தாரதாசு*, *காரியசுதன்* மற்றும் *916* போன்ற திரைப்படங்களின் பாடல் காட்சிகளிலும் தோன்றியுள்ளார். பல விளம்பரங்களிலும் நடித்துள்ளார்.  

## வாழ்க்கை
இவர் டோமி ஜோசபுக்கும் ராணி டோமிக்கும் கோட்டயம் மாவட்டத்திலுள்ள பாலாவில் சிரிய-மலபார் கத்தோலிக்க குடும்பத்தில் பிறந்தார். இவருக்கு ரீனு டோமி என்ற ஒரு சகோதரியும், ரிங்கு டோமி என்ற ஒரு சகோதரரும் உள்ளனர். இவரது தந்தை மாரடைப்பு காரணமாக 6 சூலை 2014 அன்று இறந்தார்.  

27 ஏப்ரல் 2008 அன்று திருச்சூரிலுள்ள லூர்து கதீட்ரல் தேவாலயத்தில் ராய்சு கிழாகூடன் என்பவரை மணந்தார். 2019 இல் இவர்கள் விவாகரத்து மனு தாக்கல் செய்தனர். இவரது சகோதரர் ரிங்கு டோமி நடிகை முக்தாவை மணந்தார்.
# கலா பவனம்


**கலா பவனம்** ( *Kala Bhavana* )(நுண்கலை நிறுவனம்) என்பது இந்தியாவின் சாந்திநிகேதனில் உள்ள விஸ்வபாரதி பல்கலைக்கழகத்தின் நுண்கலை பீடமாகும். இது 1919 இல் காட்சிக் கலைகளில் கல்வி மற்றும் ஆராய்ச்சிக்கான ஒரு நிறுவனமாக நோபல் பரிசு பெற்ற இரவீந்திரநாத் தாகூரால் நிறுவப்பட்டது.  

## வரலாறு
கலா பவனம் 1919 இல் நிறுவப்பட்டது. கலை வரலாற்றாசிரியர்களால் அதன் சரியான அடித்தளத்தை தீர்மானிக்க முடியவில்லை என்றாலும், இது 2019 இல் அதன் நூற்றாண்டு விழாவைக் கொண்டாடியது. ஆசித் குமார் ஆல்தார் 1911 முதல் 1915 வரை சாந்திநிகேதன் வித்யாலயாவில் கலை ஆசிரியராகவும், 1919 முதல் 1921 வரை கலா பவனத்தின் பொறுப்பாளராகவும் இருந்தார் 1919 இல், இது முதலில் செயல்படத் தொடங்கியபோது, இசை மற்றும் கலைகளைக் கற்பிக்கத் தொடங்கியது. 1933 வாக்கில், இவ்விரண்டும் கலா பவனம் மற்றும் சங்கீத பவனம் என இரண்டு வெவ்வேறு பள்ளிகளாகப் பிரிக்கப்பட்டன.  

1919 இல் நிறுவப்பட்டதும், வங்காளக் கலை இயக்கத்தின் நிறுவனரான அபனிந்திரநாத் தாகூரின் சீடரான பிரபல ஓவியர் நந்தாலால் போஸை இந்த நிறுவனத்தின் முதல் முதல்வராக பணியேற்க வருமாறு தாகூர் அழைத்தார். பிறகாலத்தில் பெனோட் பிகாரி முகர்ஜி மற்றும் இராம்கிங்கர் பைஜ் போன்ற சிறந்த கலைஞர்கள் கல்லூரியுடன் இணைந்தனர். மேலும் காலப்போக்கில் நிறுவனத்திற்கு மட்டுமல்ல, நவீன இந்திய ஓவியத்திற்கும் ஒரு புதிய திசையை வழங்கினர். சாந்திநிகேதனில், கலை மற்றும் கற்பித்தல் பற்றிய இரவீந்திரநாத் தாகூரின் கருத்துக்கள் இவர்களால் நீண்ட காலம் தொடர்ந்தன. மேலும், இருபதாம் நூற்றாண்டு இந்தியாவில் நவீன கலைத் துறையில் சாந்திநிகேதனைத் தனித்தன்மை வாய்ந்த நிலைக்கு உயர்த்தினார்கள்.  

## கண்ணோட்டம்
கல்லூரியில் சிற்பங்கள், ஓவியங்கள் மற்றும் சுவரோவியங்கள் காட்சிப்படுத்தும் *நந்தன்* என்ற கலைக்கூடம் உள்ளது. 1960 களில், பிர்லா குடும்பம் மற்றும் கோயங்கா குடும்பங்கள் இரண்டு பெண்கள் தங்கும் விடுதிகளை அவர்களின் பெயரில் கட்டினர். கலா பவனத்தில் இந்திய மற்றும் தூர கிழக்கத்திய கலைஞர்களின் 17,000 அசல் கலைப் படைப்புகள் உள்ளன. இப்போது இவற்றைப் பாதுகாப்பதற்கும் காட்சிப்படுத்துவதற்கும் வெளிப்புற ஆதரவைத் தேடப்படுகிறது.  

நந்தாலால் போஸ் 1923 இல் முதல் முதல்வரானார். மேலும் பெனோட் பிகாரி முகர்ஜி, இராம்கிங்கர் பைஜ், கே. ஜி. சுப்ரமணியன், தினகர் கௌசிக், ஆர். சிவ குமார், சோம்நாத் ஓர் மற்றும் சோகன் சௌத்ரி உள்ளிட்ட கலைஞர்கள் அவரைத் தொடர்ந்து வந்தனர். சாந்திநிகேதனின் கலை அரங்கில் தங்களை வேறுபடுத்திக் காட்டியவர்களில் கௌரி பஞ்சா, ஜமுனா சென், சங்கோ சௌத்ரி மற்றும் சனத் கர் ஆகியோரும் அடங்குவர்.  

பள்ளி இளங்கலை நுண்கலை பட்டம் மற்றும் முதுகலை நுண்கலை பட்டம், அத்துடன் ஓவியம், சிற்பம், சுவரோவியம் , அச்சு தயாரித்தல், வடிவமைப்பு (துணி / மண்பாண்டங்கள்) மற்றும் கலை வரலாறு ஆகியவற்றில் சான்றிதழ் பட்டங்களை வழங்குகிறது.  

## இந்திய தேசிய இலச்சினை

இந்திய அரசியலமைப்பின் அசல் நகலை அலங்கரிக்கும் பணி நந்தலால் போஸுக்கு வழங்கப்பட்டது, மேலும் அவர் தனது பல மாணவர்களை வேலைக்கு ஈர்த்தார். இப்பணியானது 34 அங்குல எல்லைகளை 300-ஒற்றைப்படை பக்கங்களில் துணைக்கண்டத்தின் வெவ்வேறு வரலாற்று காலங்களின் வடிவங்களுடன் விளக்குவதாகும். இந்த ஆவணம் ஜனவரி 26, 1950 இல் ஏற்றுக்கொள்ளப்பட்டது. அப்போது 21 வயதான தீனாநாத் பார்கவாவுக்கு இந்திய தேசிய இலச்சினையின் வடிவமைப்பை மாற்றியமைக்கும் பணியும் வழங்கப்பட்டது. பியோகர் ராம்மனோகர் சின்கா முன்னுரை மற்றும் வேறு சில பக்கங்களை வரைந்தார்.
# கிராமப்புறப் பெண்கள்


**கிராமப்புற பெண்கள்** ( *Rural women* ) உலகெங்கிலும் உள்ள கிராமப்புற சமூகங்களின் அடிப்படை பகுதியாக கிராமப்புற பெண்கள் உள்ளனர். அவர்கள் கிராமப்புறச் சமுதாயத்தில் ஒரு முக்கிய பங்கை வகிக்கிறார்கள். அவர்கள் கிராமத்தில் பராமரிப்பை வழங்குகிறார்கள். மேலும், வாழ்வாதாரதிற்கான விவசாயம், சிறு வணிகம் மற்றும் பண்ணைக்கு வெளியே வேலை போன்ற பொருளாதார நோக்கங்களிலும் ஈடுபட்டுள்ளனர். உலகின் பெரும்பாலான பகுதிகளில், கிராமப்புறப் பெண்கள் மிகவும் கடினமாக உழைக்கிறார்கள். ஆனால் மிகவும் குறைவாகவே சம்பாதிக்கிறார்கள். உலகெங்கிலும் உள்ள கிராமப்புற வளர்ச்சியில் கிராமப்புறப் பெண்கள் முக்கியப் பங்கு வகிக்கின்றனர் . பொருளாதார அணுகல் மற்றும் வாய்ப்புகள் வழங்கப்படும் போது, உள்கட்டமைப்பு மற்றும் சமூக நல்வாழ்வில் முதலீடு செய்வதன் மூலம் அவர்கள் தங்கள் சமூகங்களை மாற்றுகிறார்கள்.  

ஆண்களுக்கு நிகரான நிலத்தின் உரிமையை அவர்களுக்கு வழங்கப்படாததால் பெண்கள் பெரும்பாலும் பாகுபாடுகளுக்கு ஆளாகிறார்கள். சமமற்ற பாலின பாத்திரங்கள் அல்லது பாகுபாடு காரணமாக அவர்கள் சம்பாதிப்பதில் பெரும்பாலானவை நேரடியாக அவர்களின் கட்டுப்பாட்டில் இருப்பதில்லை.  

கிராமப்புறப் பெண்களுக்கு அதிகாரம் அளிப்பது என்பது, தனிப்பட்ட பெண்கள் மற்றும் குடும்பங்களின் வறுமையைப் போக்க உதவுவது மட்டுமல்லாமல், கல்வி, வேலைவாய்ப்பு மற்றும் கிராமப்புற வளர்ச்சியின் பிற நன்மைகளுக்கான அணுகலை மாற்றியமைக்க முழு சமூகத்தையும் மேம்படுத்துவதற்கும் உதவும். இதை அங்கீகரிப்பதற்காக, சர்வதேச சமூகம் அடிக்கடி சர்வதேச வளர்ச்சி இலக்குகளை அமைக்கிறது. இது கிராமப்புற பெண்களின் வாழ்க்கையில் முதலீடு மற்றும் தாக்கத்தை கண்காணிக்கிறது. மேலும் ஐக்கிய நாடுகள் சபை கிராமப்புற பெண்களின் சர்வதேச தினத்தை கொண்டாட உதவி செய்கிறது.  

## வறுமை
கிராமப்புறப் பெண்கள் குறிப்பாக ஏழைகளாகவும் மிகவும் பின்தங்கிய நிலையிலும் உள்ளனர். கிராமப்புற மற்றும் நகர்ப்புறங்களில் உள்ள பெண்கள் தங்களின் ஆண்களை விட அதிக வறுமை மற்றும் குறைந்த பொருளாதார வாய்ப்புகளை எதிர்கொள்கின்றனர். கடந்த இருபது ஆண்டுகளில் மிகக் கடுமையான வறுமையில் வாழும் கிராமப்புறப் பெண்களின் எண்ணிக்கை சுமார் 50 சதவீதம் உயர்ந்துள்ளது. 2009 உலக ஆய்வு , "பெண்கள் விவசாயம் மற்றும் கிராமப்புற வாழ்வாதாரங்களில் ஊதியம் இல்லாத குடும்ப உழைப்பு, சுதந்திரமான விவசாயிகள் மற்றும் கூலித் தொழிலாளிகள், பெரும்பாலும் நிலம், கடன் மற்றும் பிற உற்பத்திச் சொத்துக்கள் கிடைக்காமல் ஒரு செயலில் பங்கு வகிக்கின்றனர்" என்கிறது. சில நாடுகளில் கலாச்சார மற்றும் சமூக விதிமுறைகள் பெண்கள் வீட்டிற்கு வெளியே வேலை செய்வதைத் தடுக்கின்றன. மற்ற நாடுகளில், குறிப்பாக ஆப்பிரிக்காவில் உள்ள கிராமப்புற சமூகங்களில், பெண்கள் முக்கிய உணவு உற்பத்தியாளர்களாக வேலை செய்கிறார்கள். வீட்டு உணவு மற்றும் வருமான பாதுகாப்பை மேம்படுத்துகிறார்கள். கடுமையான வறுமையில் உள்ள குடும்பங்கள் வீட்டிற்கு உள்ளேயும் வெளியேயும் பெண்களின் வேலையைச் சார்ந்து இருக்கின்றன. இதன் விளைவாக பெண்களுக்கு நீண்ட நாட்கள் மற்றும் கடினமான வேலைகள் வறுமையின் பெண்ணியமயமாக்கல் என்பது நகர்ப்புற மற்றும் கிராமப்புற அமைப்புகளில் பொருந்தக்கூடிய ஒரு கருத்தாகும்.
# சுஷ்மா அகுஜா


**சுஷ்மா அகுஜா** (*Sushma Ahuja*) என்பவர் இந்தி, ஆங்கிலம், தமிழ் ஆகிய திரைப்படங்கள் மற்றும் நாடகங்களில் பணிபுரிந்த இந்திய இயக்குநர், எழுத்தாளர் மற்றும் நடிகை ஆவார்.  

## தொழில்
சுஷ்மா தனது வளரிளம் பருவத்தில் அனைத்திந்திய வானொலியில் பாடகியாகவும், நடனக் கலைஞராகவும் தனது தொழில் வாழ்க்கையைத் தொடங்கினார், இந்தி தியேட்டர் சர்க்யூட்டில் ஈடுபடுவதற்கு முன்பு, இவர் இந்தி, உருது, பஞ்சாபி மொழி நிகழ்ச்சிகளில் பணியாற்றினார். 1977 ஆம் ஆண்டில், சுஷ்மா தன் கணவரின் பணியின் நிமித்தமாக தன் குடும்பத்துடன் சென்னைக்கு இடம்பெயர்ந்தார். பின்னர் இந்தி, தமிழ், ஆங்கிலம் ஆகிய மொழிகளில் நிகழ்ச்சிகளை நடத்திய "அபுதாய்" என்ற நாடகக் குழுவுடன் இணைந்து பணியாற்றினார். சிங்கீதம் சீனிவாசராவ் மற்றும் எல். வி. பிரசாத் உள்ளிட்ட திரைப்படப் படைப்பாளிகளுடன் இவர் அறிமுகமானார், அவர்கள் இவரை திரைப்பட இயக்கத்தில் ஈடுபடுமாறு ஊக்குவித்தனர். அதனால் இவர் பாலு மகேந்திரா, டி. ராமராவ், யஷ் சோப்ரா ஆகியோரிடம் பல படங்களின் வழியாக பயிற்சி பெற்றார்.  

சுஷ்மா நடிகை, எழுத்தாளர், திரைப்பட இயக்குநராக புகழ் பெற்றவர். குறிப்பிடத்தக்க வகையில், டி. டி மெட்ரோவுக்காக *தாரா கி துனியா* என்ற இயங்குபட தொடரையும், அஜித் குமார் மற்றும் இவரது மகள் ரிச்சா அஹுஜா நடித்த *உயிரோடு உயிராக* (1998) என்ற காதல் நாடகத் திரைப் படத்தையும் இயக்கினார். படம் நேர்மறையான விமர்சனங்களுடன் வெளியானது. ஒரு விமர்சகர் படம் "மசாலா தன்மை இல்லாத சுத்தமான திரைப்படம்" என்று குறிப்பிட்டார், ஆனால் "பலவீனமான கதைக்-கோர்வை" என்று விமர்சித்தார். மற்றொரு விமர்சகர் ஸ்ரீவித்யாவின் பாத்திரத்தை குறிப்பிட்டு பாராட்டினார், படம் "ஒரு இனிமையான அனுபவம், பர்வையாளர்கள் ஸ்ரீவித்யாவை கிட்டத்தட்ட அஜித்தைப் போலவே கொண்டானினார்கள்" என்று கூறினார். திரைப்படம் வணிக ரீதியாக தோல்வியடைந்தது, சரியாக விளம்பரம் செய்யாததே காரணம் என்று சுஷ்மா அஹுஜா குற்றம் சாட்டினார். இவர் *லிட்டில் ஜான்* (2001) மற்றும் *ஏக் அலக் மௌசம்* (2003) உள்ளிட்ட படங்களின் எழுத்தாக்கத்தில் பணியாற்றியுள்ளார். இவர் எம். நைட் ஷியாமளனின் ஆங்கிலத் திரைப்படமான *ப்ரேயிங் வித் ஆங்கர்* (1992) மற்றும் ஸ்ரீதேவியின் தொலைக்காட்சித் தொடரான *மாலினி ஐயர்* (2004) ஆகியவற்றில் நடித்தார்.  

## தனிப்பட்ட வாழ்க்கை
*உயிரோடு உயிராக* (1998) மற்றும் *டும் டும் டும்* (2001), மற்றும் சுஹாஸ் அஹுஜா போன்ற படங்களில் நடித்துள்ள சுஷ்மா அஹுஜாவுக்கு சௌரப், ரிச்சா உள்ளிட்ட மூன்று குழந்தைகள் உள்ளனர்.  

## பகுதி படத்தொகுப்பு

- *குறிப்பு: குறிப்பில் ஏதும் குறிப்பிடாத அனைத்து படங்களும் இந்தியில் இருக்கும்.*

### நடிகையாக
| 1980 | *யே கைசா இன்சாஃப்?* | கமலா |  |
| --- | --- | --- | --- |
| 1988 | *கத்ரோன் கே கிலாடி* |  |  |
| 1992 | *பிரயாக் வித் அங்கர்* | திருமதி மோகன் | ஆங்கிலப் படம் |
| 1996 | *அவுர் ஏக் பிரேம் கஹானி* | நீலு நாத் |  |
| 2004 | *மாலினி ஐயர்* | தொலைக்காட்சி தொடர் | } |

### எழுத்தாளராகவும், இயக்குநராகவும்
| எழுத்தாளர் | இயக்குநர் |  |
| --- | --- | --- |
| 1998 | *உயிரோடு உயிராக* | தமிழ்த் திரைப்படம் |
| 2001 | *லிட்டில் ஜான்* | இந்தி பதிப்பிற்கான உரையாடல் எழுத்தாளர் |
| 2003 | *ஏக் அலக் மௌசம்* | பாடலாசிரியரும் |
| 2005 | *பியார் மெய் ட்விஸ்ட்* |  |
| 2006 | *ஜெய் சந்தோஷி மா* | } |
# ஜமுனா சென்


**ஜமுனா சென்** ( *Jamuna Sen* ) (7 அக்டோபர் 1912 - 10 பிப்ரவரி 2001) ஓர் இந்தியக் கலைஞர் ஆவார். இந்திய சூழலில் வளரும், உலகெங்கிலும் உள்ள பல்வேறு பாரம்பரிய கைவினைப்பொருட்கள் மற்றும் பாடிக் மற்றும் அல்பனா உள்ளிட்ட பல்வேறு ஊடகங்களில் தனது வடிவமைப்புப் பணிகளுக்காக இவர் அறியப்படுகிறார். நவீன காலத்தில் இந்தியாவில் பாட்டிக் (மெழுகினால் செய்யப்படும் வடிவமைப்பு) நடைமுறையை நிறுவுவதில் இவர் ஒரு முன்னோடியாக இருந்தார். நவீன இந்தியக் கலையின் மைய நபரான நந்தாலால் போஸின் மகளான இவர், சாந்திநிகேதனின் கலை மற்றும் அறிவுசார் சூழலில் வளர்க்கப்பட்டார். மேலும் வடிவமைப்புத் துறையில் குறிப்பிடத்தக்க பங்களிப்பையும் செய்தார்.  

## ஆரம்ப கால வாழ்க்கை
ஜமுனா சென். பீகாரின் முங்கர் மாவட்டத்தில் உள்ள ஆவேலி காரக்பூரில் நந்தாலால் போஸ் மற்றும் சுதீரா தேவி ஆகியோருக்கு மூன்றாவது குழந்தையாக 1912 இல் பிறந்தார். இவரது தந்தை நந்தாலால் போஸ் இந்தியாவில் ஒரு நவீன கலை இயக்கத்தை வளர்ப்பதில் முக்கிய நபராக இருந்தார். உண்மையில், இவர் கலைஞர்களின் குடும்பத்தில் வளர்ந்தார். இவரது மூத்த உடன்பிறப்புகள் கௌரி பஞ்சா மற்றும் பிஸ்வரூப் போஸ் இருவரும் கலைஞர்கள். முந்தையவர் சாந்திநிகேதனின் அல்போனா கலை வடிவத்தை வளர்த்து மேம்படுத்தினார். இவருக்கு கோராசந்த் போஸ் என்ற ஒரு இளைய சகோதரரும் இருந்தார். அவர் பொறியியலாளராக இருந்தார்.  
வரைந்த 14 வயது ஜமுனா போஸின் உருவப்படம், 1926. புகைப்பட உதவி: சுப்ரபுத்தா & தீபா சென்]]  
இரவீந்திரநாத் தாகூரின் அழைப்பின் பேரில், நந்தாலால் போஸ் 1921 இல் கலா பவனம் என்ற புதிய கலைப் பள்ளியின் முதல்வராகப் பொறுப்பேற்றார். அவரது பயிற்சியின் கீழும், மற்றும் இரவீந்திரநாத்தின் வழிகாட்டுதலுடனும், கலா பவனம் விரைவில் உலகின் மிக முக்கியமான கலை நிறுவனங்களில் ஒன்றாக மாறியது. சாந்திநிகேதன் அதன் அன்றாட நடவடிக்கைகளில் ஒரு அழகியல் பாணியை உருவாக்கி ஒரு பரந்த கலாச்சார நெறியின் ஒரு பகுதியாக மாறியது. இத்தைகைய ஒரு சூழலில் இவர் வளர்ந்தார்.  

## குடும்பம்
ஜமுனா 1936 இல் க்ஷிதிமோகன் சென்னின் மைத்துனரான கேசவ சந்திர சென் (செபக் சென் எனவும் அறியப்படுகிறார்) என்பவரை மணந்தார். கேசவ சந்திர சென் ஒரு மின் பொறியியலாளர். இவர்களுக்கு சுப்ரபுத்ஹா சென் என்ற ஒரு மகன் 1938 இல் பிறந்தார்.  

## நடனம்
ஜமுனா சென் சிறு வயதிலிருந்தே சிறந்த நடனக் கலைஞராக விரும்பி, பாரம்பரிய நடனத்தை முறையாக கற்க விரும்பினார். ஆனால் அக்கால சமூக மரபுகள் இதைத் தடுத்தன. இருப்பினும், தாகூர் இவரது திறமையைக் கண்டறிந்து, தனது இசைக்கு நடனமாட அறிவுறுத்தினார். சாந்திநிகேதனில் தாகூரின் கீழ் உருவான நடன பாணியான இரவீந்திர-நிருத்யாவின் இந்தத் துறையில்தான் ஜமுனா சிறந்து விளங்கினார்.  

1929 இல் தாகூர் ஜப்பானியத் தற்காப்புக் கலையான யயுற்சு ஆசிரியர் சின்சோ தகாகியை சாந்திநிகேதனுக்கு வருமாறு அழைத்தார். சமூகக் கட்டுப்பாடுகளிலிருந்து விடுபட ஆசிரியருடன், ஆண்களும் பெண்களும் பண்டைய தற்காப்புக் கலையைக் கற்றுக்கொள்ள தாகூர் ஊக்குவித்தார். மேலும் ஜமுனா, தனது தோழர்களான அமிதா சென், நிவேதிதா போஸ் ஆகியோருடன் சேர்ந்து மாணவர்களில் ஒருவராக பயிற்சி பெற்றார். தாகூர் மற்றும் சாந்திநிகேதனின் முற்போக்கான சிந்தனைகளுக்கு சான்றாக, இவர்கள் கொல்கத்தாவில் உள்ள நியூ எம்பயர் அரங்கத்தில் யயுற்சு கலையை நிகழ்த்தினர்.
# இலந்தனம் ஐதராக்சைடு



**இலந்தனம் ஐதராக்சைடு** (*Lanthanum hydroxide*) என்பது La(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அருமண் தனிமமான இலந்தனத்தின் ஐதராக்சைடு சேர்மமாக இது கருதப்படுகிறது.  

## தயாரிப்பு
இலந்தனம் நைட்ரேட்டு போன்ற இலந்தனம் உப்புகளின் நீர்த்த கரைசல்களில் அம்மோனியா போன்ற காரத்தைச் சேர்ப்பதன் மூலம் இலந்தனம் ஐதராக்சைடைப் பெறலாம். இது அரை திண்மக்கரைசல் போன்ற வீழ்படிவை உருவாக்குகிறது, இதை காற்றில் உலர்த்தலாம்.  

::La(NO<sub>3</sub>)<sub>3</sub> + 3 NH<sub>4</sub>OH -> La(OH)<sub>3</sub> + 3 NH<sub>4</sub>NO<sub>3</sub>  

மாற்றாக, இலந்தனம் ஆக்சைடுடன் தண்ணீர் சேர்த்து நீரேற்ற வினை மூலம் தயாரிக்கலாம்.  

::La<sub>2</sub>O<sub>3</sub> + 3 H<sub>2</sub>O → 2 La(OH)<sub>3</sub>  

## பண்புகள்
இலந்தனம் ஐதராக்சைடு காரப் பொருட்களுடன் அதிகம் வினைபுரிவதில்லை, இருப்பினும் அமிலக் கரைசலில் சிறிது கரையும்.  

: <math>\mathrm{ \xrightarrow [-H_2O]{330\ ^{o}C} \ }</math> LaOOH  

:2 LaOOH <math>\mathrm{\xrightarrow [-H_2O]{\Delta} \ }</math>  

அறுகோண படிக அமைப்பில் இலந்தனம் ஐதராக்சைடு படிகமாகிறது. படிக அமைப்பில் உள்ள ஒவ்வொரு இலந்தனம் அயனியும் ஒரு முக்கோண பட்டகத்தில் ஒன்பது ஐதராக்சைடு அயனிகளால் சூழப்பட்டுள்ளது.
# சாரதா மா பெண்கள் கல்லூரி



**சாரதா மா பெண்கள் கல்லூரி**, என்பது இந்தியாவின் மேற்கு வங்காளத்திலுள்ள பராசத்<nowiki/>தின் நபப்பள்ளியில் 2006 ஆம் ஆண்டில் நிறுவப்பட்ட ஒரு மகளிர் கல்லூரியாகும். கலை மற்றும் அறிவியல் பிரிவுகளில் இளங்கலை படிப்புகளை வழங்கும் இக்கல்லூரி, மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது.  
## வரலாறு
சுவாமி நித்யானந்தாஜி மகாராஜின் ராமகிருஷ்ணா இயக்கத்தின் ஒரு பகுதியாக நடத்தப்படும் இக்கல்லூரியில் பாரம்பரியம் மற்றும் கலாசாரத்தைப் பேணும் படியாகவும் அந்தந்த துறைகளில் சிறந்தவற்றை அடைவதற்கும் செயல்திறன் செய்வதற்குமான திறனை மேம்படுத்தவும் மாணவர்கள் பயிற்றுவிக்கப்படுகின்றனர்.  

## துறைகள்

### அறிவியல் பிரிவு

- வேதியியல்
- இயற்பியல்
- கணிதம்
- மனித மேம்பாட்டு
- நுண்ணுயிரியல்
- கணினி அறிவியல்
- உணவு மற்றும் ஊட்டச்சத்து
- உயிர்வேதியியல்

### கலைப்பிரிவு

- பெங்காலி
- ஆங்கிலம்
- வரலாறு.
- புவியியல்
- கல்வி
- சமூகவியல்

## அங்கீகாரம்
சாரதா மா பெண்கள் கல்லூரி பல்கலைக்கழக மானியக் குழுவினால் (யுஜிசி) அங்கீகரிக்கப்பட்டுள்ளது.
# சரோஜினி நாயுடு மகளிர் கல்லூரி



**சரோஜினி நாயுடு மகளிர் கல்லூரி** என்பது 1956 ஆம் ஆண்டில் நிறுவப்பட்டதும் மேற்கு வங்காளத்தின் கொல்கத்தா டம் டம்மில் இயங்கிவருவதுமான ஒரு மகளிர் கல்லூரியாகும். கலை மற்றும் அறிவியல் பிரிவுகளில் இளங்கலை படிப்புகளையும், வங்காளம் மற்றும் ஆங்கிலத்தில் முதுகலை படிப்புகளும் பயிற்றுவிக்கப்படும் இக்கல்லூரி, மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது. சுதந்திர போராட்ட வீரரும் வங்காள மொழிக் கவிஞருமான சரோஜினி நாயுடுவினை பெருமைப்படுத்தி நினைவுகூரும் வகையில் கல்லூரிக்கு இப்பெயர் வைக்கப்பட்டுள்ளது.  

## வரலாறு
இந்த சரோஜினி நாயுடு மகளிர் கல்லூரி 1956 ஆம் ஆண்டில் அப்போதைய மேற்கு வங்க முதலமைச்சர் டாக்டர் பிதன் சந்திர ராய் அவர்களால் முந்தைய கிழக்கு பாக்கித்தானில் இருந்து (தற்போது வங்காளதேசம்) கொல்கத்தாவிலும் அதைச் சுற்றியும் குடியேறிய பெண் அகதிகளின் கல்வி மற்றும் அதிகாரமளித்தலுக்கான கல்வி நிறுவனமாக நிறுவப்பட்டது. இக்கல்லூரியின் முதல் முதல்வர் புகழ்பெற்ற சுதந்திர போராட்ட வீரரும் தத்துவஞானியுமான ரிஷி அரவிந்தாவின் மருமகள் திருமதி லத்திகா கோஷ் ஆவார்.  

## துறைகள்

### அறிவியல் பிரிவு

- புவியியல்
- வேதியியல்
- இயற்பியல்
- கணிதம்
- தாவரவியல்
- விலங்கியல்
- மானுடவியல்
- மூலக்கூறு உயிரியல்
- உளவியல்
- உணவு மற்றும் ஊட்டச்சத்து
- சுற்றுச்சூழல் அறிவியல்
- கணினி பயன்பாடு

### கலை மற்றும் வணிகப்பிரிவு

- பெங்காலி
- ஆங்கிலம்
- சமஸ்கிருதம்
- வரலாறு.
- அரசியல் அறிவியல்
- தத்துவம்
- பொருளாதாரம்
- உளவியல்
- சமூகவியல்
- ஹிந்தி
- கல்வி
- உடற்கல்வி
- வணிகம்

## அங்கீகாரம்
இந்த மகளிர் கல்லூரியானது பல்கலைக்கழக மானியக் குழுவினால் அங்கீகரிக்கப்பட்டுள்ளது. தேசிய மதிப்பீடு மற்றும் அங்கீகார கவுன்சிலால் (என்ஏஏசி) நான்காவது சுழற்சியில் (16-01-2016) ஏ தரமதிப்பீடு (2.89 சிஜிபிஏ) பெற்று அங்கீகாரம் பெற்றுள்ளது.
# கோலா சுங்கை பாரு



**கோலா சுங்கை பாரு** (மலாய்; ஆங்கிலம்: *Kuala Sungai Baru*; சீனம்:瓜拉双溪巴鲁) என்பது மலேசியா, மலாக்கா, அலோர் காஜா மாவட்டத்தில், மலாக்கா மாநகரத்திற்கு வடக்கே உள்ள ஒரு சிறிய நகரமாகும். இந்த நகரம் நெகிரி செம்பிலான் மாநிலத்தின் போர்டிக்சன் நகரத்தின் எல்லையில் உள்ளது.  

கோலா லிங்கி, பெங்காலான் பாலாக் ஆகிய நகரங்களுக்கு இடையில் அமைந்துள்ள இந்த நகரத்தில் மீன்பிடித்தல் முக்கியப் பொருளாதார நடவடிக்கையாக உள்ளது. மற்றும் இந்த நகரம் மஸ்ஜித் தானாநகரத்தில் இருந்து சுமார் 15 கிலோமீட்டர் தொலைவில் உள்ளது.  
## கல்வி
| படம் | பெயர் | விளக்கம் |
| --- | --- | --- |
| மலாக்கா பல்கலைக்கழகம்
*Universiti Melaka* (**UniMEL**) | இசுலாமிய அறிவியல், உளவியல் மற்றும் தொழில்நுட்பத் துறைகளில் கவனம் செலுத்தும் மாநில அரசின் தனியார் கல்லூரி; 1996-இல் மலாக்கா பன்னாட்டு இசுலாமிய தொழில்நுட்பக் கல்லூரியாக நிறுவப்பட்டது; 2000-இல் மலேசியக் கல்வி அமைச்சினால் மலாக்கா இசுலாமிய பல்கலைக்கழகக் கல்லூரியாக தரம் உயர்த்தப்பட்டது; 8 ஏப்ரல் 2021-இல் முழுமையான பல்கலைக்கழகமாகத் தரம் உயர்த்தப்பட்டது. |  |
| மலேசிய கடல்சார் கல்விக்கழகம்
(*Malaysian Maritime Academy*) | மலேசியாவில் ஒரு கடல்சார் பயிற்சி கல்விக்கழகம்; மலேசிய பன்னாட்டு கப்பல் கழகத்திற்கு சொந்தமானது; கோலா சுங்கை பாரு நகரத்தில் 30 எக்டேர் வளாகத்தைக் கொண்டது; கடல் துறையில் பயிற்சி அளிக்கிறது. | } |

## உள்கட்டமைப்புகள்
| படம் | பெயர் | விளக்கம் |
| --- | --- | --- |
| கோலா சுங்கை லிங்கி துறைமுகம்
(*Port of Kuala Sungai Linggi*) | திரவப் பொருள்களை மொத்தமாக ஏற்றுமதி செய்யும் துறைமுகம்; மலாக்கா நீரிணையில், லிங்கி ஆறு கடற்கரையில் அமைந்துள்ளது. | } |

## சுற்றுலா இடங்கள்
| படம் | பெயர் | விளக்கம் |
| --- | --- | --- |
| கோனட் தீவு
(*Pulau Konet*) | கடற்கரையிலிருந்து 100 மீட்டர் தொலைவில் அமைந்துள்ள ஒரு தீவு; ஒரு கடல் மேல் நடைபாதை மூலம் பிரதான நிலப்பகுதியுடன் இணைக்கப்பட்டுள்ளது; குறைந்த அலைகள் இருக்கும் போது தீவிற்கு நடந்து செல்ல முடியும். |  |
| கோலா லிங்கி சதுப்புநில பொழுதுபோக்கு காடு
(*Kuala Linggi Mangrove Recreational Forest*) | மலாக்கா - நெகிரி செம்பிலான் எல்லைக்கு அருகில் லிங்கி ஆறு முகப்பில் உள்ள சதுப்புநில பொழுதுபோக்கு காடு. |  |
| கோத்தா லிங்கி கோட்டை
(*Kuala Linggi Fort*) | கம்போங் கோலா லிங்கி சிப்பாய் மலையின் மேல் உள்ள கோட்டை; 1756 முதல் 1757 வரையிலான போருக்குப் பிறகு டச்சு மற்றும் பூகிஸ் வீரர்களால் கட்டப்பட்டது; பிலிப்பினா கோட்டை என்றும் அறியப்பட்டது; அப்போதைய டச்சு ஆளுநரின் மகளின் பெயரால் பிலிப்பினா கோட்டை என பெயர்; டச்சு மற்றும் பூகிஸ் வீரர்களுக்கு இடையே 1 சனவரி 1758 அன்று ஒப்பந்தம் நடந்தது; இந்த ஒப்பந்தம் லிங்கி பகுதியில் ஈய வர்த்தகத்தின் மீது டச்சுக்காரர்களுக்கு அதிகாரம் அளித்தது. இது ஒரு சதுர வடிவ கோட்டை; சுண்ணாம்பு கற்களால் அமைக்கப்பட்டது. |  |
| ரச்சாடோ முனை கலங்கரை விளக்கம்
(*Cape Rachado Lighthouse*) | தஞ்சோங் துவான் எனும் இடத்தில் அமைந்துள்ள ஒரு கலங்கரை விளக்கம்; இந்தக் கலங்கரை விளக்கம் நாட்டிலேயே மிகப் பழமையானது; 16-ஆம் நூற்றாண்டில் போர்த்துக்கீசிய மலாக்கா ஆட்சிக்கு முன்பாக இதன் வரலாறு தொடங்கி இருக்கலாம் என்று கூறப் படுகிறது; இந்த இடத்திற்கு *உடைபட்ட முனை* *(Broken Cape)* என்று போர்த்துகீசியர்கள் பெயர் வைத்து இருக்கிறார்கள். மலாக்கா நீரிணையை எதிர்கொள்ளும் இந்த கலங்கரை விளக்கம் மலேசிய வரலாற்றில் புகழ்பெற்ற இடமாகும். | } |
# சாவித்திரி பெண்கள் கல்லூரி



**சாவித்ரி பெண்கள் கல்லூரி**, என்பது இந்தியாவின் மேற்கு வங்காளத்தின் கொல்கத்தா<nowiki/>வில் 1972 ஆம் ஆண்டு நிறுவப்பட்ட ஒரு இளங்கலை மகளிர் கல்லூரியாகும். கலை மற்றும் வணிகப்பிரிவுகளில் படிப்புகளை பயிற்றுவிக்கும் இக்கல்லூரியானது கொல்கத்தா பல்கலைக்கழகத்துடன் இணைக்கப்பட்டுள்ளது.  

## துறைகள்

### கலை மற்றும் வணிகப்பிரிவு

- பெங்காலி
- ஆங்கிலம்
- ஹிந்தி
- வரலாறு.
- அரசியல் அறிவியல்
- தத்துவம்
- பொருளாதாரம்
- கல்வி
- மனித மேம்பாட்டு
- வணிகம்

## அங்கீகாரம்
இந்த மகளிர் கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது. 2014 ஆம் ஆண்டில், கல்லூரி அதன் இரண்டாவது சுழற்சியில் தேசிய மதிப்பீடு மற்றும் தரச்சான்று அவையால் மறு அங்கீகாரத்திற்கு உட்பட்டு பி தரத்தைப் பெற்றுள்ளது.
# சிறீராம்பூர் பெண்கள் கல்லூரி



**சிறீராம்பூர் பெண்கள் கல்லூரி** என்பது, மேற்கு வங்காளத்தின் ஹூக்ளி மாவட்டத்தில் உள்ள செராம்பூரில் 1981 ஆம் ஆண்டில் நிறுவப்பட்ட ஒரு மகளிர் கல்லூரியாகும். அறிவியல் மற்றும் கலைப்பிரிவுகளில் இளங்கலை படிப்புகளை வழங்கும் இக்கல்லூரியானது கொல்கத்தா பல்கலைக்கழகத்துடன் இணைக்கப்பட்டுள்ளது . ரவீந்திர பாரதி பல்கலைக்கழகத்தின் கீழ் முதுகலை படிப்புகளுக்கான ஆய்வு மையமாகவும் இக்கல்லூரி உள்ளது.  

## துறைகள்

### அறிவியல் பிரிவு

- கணினி அறிவியல்
- இயற்பியல்
- மின்னணு
- கணிதம்
- புவியியல்
- பொருளாதாரம்
- தாவரவியல்
- வேதியியல்
- விலங்கியல்

### கலைப் பிரிவு

- பெங்காலி
- ஆங்கிலம்
- சமஸ்கிருதம்
- வரலாறு.
- புவியியல்
- அரசியல் அறிவியல்
- தத்துவம்
- கல்வி
- உருது
- ஹிந்தி
- சமூகவியல்

## அங்கீகாரம்
இக்கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது . 2007 ஆம் ஆண்டில் இது தேசிய மதிப்பீடு மற்றும் அங்கீகார கவுன்சிலால் (என்ஏஏசி) பி + (பழைய தர நிர்ணயம்) பெற்றுள்ளது  

2016 ஆம் ஆண்டில், தேசிய மதிப்பீடு மற்றும் அங்கீகார கவுன்சிலின் (என்ஏஏசி) புதிய தர நிர்ணய முறைப்படி **பி** தரம் வழங்கப்பட்டு மீண்டும் அங்கீகாரம் பெற்றுள்ளது.  

## ரவீந்திரபாரதி பல்கலைக்கழகத்தின் ஆய்வு மையம்
இந்த கல்லூரியில் இரவீந்திரபாரதி பல்கலைக்கழகத்தின் கீழ் வரலாறு, வங்காளம் மற்றும் ஆங்கிலம் ஆகிய முதுகலை படிப்புகளுக்கான ஆய்வு மையம் அமைக்கப்பட்டுள்ளது.
# சிவநாத் சாஸ்திரி கல்லூரி



**சிவநாத் சாஸ்திரி கல்லூரி** என்பது இந்தியாவின் மேற்கு வங்காள மாநிலத்தின் கொல்கத்தாவில் 1879 ஆம் ஆண்டில் நிறுவப்பட்ட பெண்களுக்கான இளங்கலை கல்லூரியாகும், **தென்நகர காலைக் கல்லூரி(** south city morning) என்று பிரபலமாக குறிப்பிடப்படும் இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது .  

வங்காளத்தின் புகழ்பெற்ற பிரம்ம சமூக சீர்திருத்தவாதியான மறைந்த பண்டிட் சிவநாத் சாஸ்திரி பாரம்பரியத்தையும் பெருமையையும் நினைவுகூரும் வகையில் இப்பெயர் பெற்றுள்ளது. இது ஹெராம்பா சந்திரா கல்லூரி (பொதுவாக **தென்நகர பகல் கல்லூரி** என்று அழைக்கப்படுகிறது) மற்றும் பிரபுல்லா சந்திரா கல்லூரி (பிரபலமாக **தென்நகர மாலைக்கல்லூரி** என்று அழைக்கப்படுகிறது) ஆகியவைகளுடன் தன் கல்லூரி வளாகத்தை பகிர்ந்துகொண்டுள்ளது.  

## வரலாறு
வங்காளத்தின் பழமையானதும் முதல் தர கல்லூரிகளில் ஒன்றானதுமான இக்கல்லூரி,1879 ஆம் ஆண்டில் மறைந்த ஆனந்த மோகன் போஸ் தலைமையில் நிறுவப்பட்டது. மனிதநேயம் மற்றும் ஒரு சில அறிவியல் பாடங்களில் கற்பித்தலைத் தவிர, இளங்கலை மட்டம் வரை முழு அளவிலான வணிகக் கல்விக்கான ஏற்பாடுகளையும் கொண்டுள்ள இக்கல்லூரியானது கொல்கத்தாவில் உள்ள பெண் மாணவர்களிடையே வணிகக் கல்வியை வழங்குவதில் முன்னணியான ஒன்றாக விளங்கிவருகிறது.  

## துறைகள்

### வணிகப்பிரிவு

- வணிகம் (கவுரவப்பட்டம் மற்றும் பொது)
- கணக்கியல் (கவுரவப்பட்டம் மற்றும் பொது)

### கலைப்பிரிவு

- வங்காளம் (கவுரவப்பட்டம் மற்றும் பொது)
- ஆங்கிலம் (கவுரவப்பட்டம் மற்றும் பொது)
- வரலாறு (கவுரவப்பட்டம் மற்றும் பொது)
- அரசியல் அறிவியல் (கவுரவப்பட்டம் மற்றும் பொது)
- புவியியல் (கவுரவப்பட்டம் மற்றும் பொது)

## சிறப்புகள்
இக்கல்லூரியின் நூலகம் இதன் சிறப்புகளில் ஒன்றாகும். 1961 ஆம் ஆண்டில் இருந்தே மிக நேர்த்தியான, வளமான புத்தகங்களின் தொகுப்பைக் கொண்டிருந்த இது, தற்போது கல்லூரியில் கற்பிக்கப்படும் அனைத்து பாடங்கள் மற்றும் தொடர்புடைய பாடங்கள் கொண்ட 41,000க்கும் மேற்பட்ட நூல்களை கொண்டுள்ளது.  

இந்நூலகம் ஐந்து தனித்தனி அலகுகளைக் கொண்டுள்ளது:  

1. மைய நூலகம்
1. கவுரவப்பட்ட நூலகம்
1. பணியாளர் அறை நூலகம்
1. புவியியல் துறை நூலகம் மற்றும்
1. தாவரவியல் துறை நூலகம்.

## அங்கீகாரம்
இந்த சாஸ்திரி கல்லூரியானது பல்கலைக்கழக மானியக் குழுவினால் அங்கீகரிக்கப்பட்டுள்ளது. தேசிய மதிப்பீடு மற்றும் அங்கீகார கவுன்சில் (என்ஏஏசி) அங்கீகாரமும் இந்த கல்லூரிக்கு வழங்கப்பட்டுள்ளது  

## குறிப்பிடத்தக்க முன்னாள் மாணவர்கள்

- இந்திராணி தத்தா
- கொனீனிகா பானர்ஜி
# இலந்தனம் ஆக்சிசல்பைடு



**இலந்தனம் ஆக்சிசல்பைடு** (*Lanthanum oxysulfide*) என்பது La<sub>2</sub>O<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலந்தனம், கந்தகம், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறாது.  

## தயாரிப்பு
- 750 ° செல்சியசு வெப்பநிலையில் ஆக்சிசன் வாயுவை செலுத்தி இலந்தனம்(III) சல்பேட்டை புடமிட்டால் இலந்தனம் ஆக்சி சல்பேட்டு உருவாகும்:

::  

- இதன் விளைவாக உருவாகும் விளைபொருளுடன் ஐதரசன் வாயுவைச் சேர்த்து சூடாக்கி குறைத்தல் வினைக்கு உட்படுத்தினால் இலந்தனம் ஆக்சிசல்பைடு கிடைக்கும்:
::  

## பண்புகள்
இலந்தனம் ஆக்சிசல்பைடு மஞ்சள் கலந்த-வெள்ளை நிறத்தில் அறுகோண படிகங்களாகக் காணப்படுகிறது.  

## பயன்கள்
இலந்தனம் ஆக்சிசல்பைடு சீரொளி அறிவியலில் பயன்படுத்தப்படுகிறது.